游菩提山值雨宿存思庵
连山插天危欲崩，木客结构当千层。我来看山风雨恶，入山喜见灵泉僧。闭门留客共野饭，风回雨绝清无蝇。酒酣熟寝唤不起，夜深花落龛中灯。轩辕已恐即韩愈，许汜未可讥陈登。天明童仆催欲去，却叹世故来相仍。重寻曲折恐蹉跌，安得远讨闲支藤。林开川豁见鸟下，山寒石峻愁猿腾。呼舟独返草堂路，他日重来共毾?。
主题：山水
情感：恐惧